شەفەق نیوز- (حائیم عیشید) ژنراڵ ئسرائیلی
ک وە نام (باوگ بەرنامە‌یل فەزائی ئسرائیل)یش نام دەر کردگە، دە قسەیلێ چەپی چەواشە،
وتگە: دە تەوان بەرنامە و کارەیل فەزائی، ئامریکا وەو جییە رەسییە ک وە هشارەکی، پەیمان
دووسایەتی وەرد فەزائییەیلە بەسییە.
ئەوی ک دە نامەین ساڵەیل 1981 تا  2011 
زایەنی بەرپرس بەرنامەیل فەزایی وزارەت جەنگ دەوڵەت ئسرائیل بییە، دە دەمتەقە
ئەکووسیاتێ ک وەرد رووژنامەی عبری (یدیعووت ئحارانووت) داشتگە، وتگە: ئایم فەزائییەیلە
ئەڕا نووسان و واژۆ کردن ئی برایە‌تی‌نامە، وە هشارەکی، له کوره‌یگێ تر هاتنە‌سە
بان زەمین و گلەو خواردنە و لە ئامریکاییش خواستنە ک نامێیان و شوون و نوونێیان
ئاشکارا نەکەێگەو.
هەرچەن یە یەکم‌جارە ک سیاسی‌ئایمێ ئیجوورە
چشتێ وتگە، باوجی باس ئایم فەزاییەیلە و هاتنێ‌یان وە بان زەمین، یە خەیلێگە  کریاگە و بڕێ لە باستان‌ناسەیلە‌یش وتنە؛ نەخش
و نگار ئایمەیل سەرباریک و مارملیک‌سەرێ ک ها دە بان کوچگەیلەی نام قەورخانیلەیل
هووز فەراعنەی مسر جاران، گشتێ ئایم فەزائیین و ئەبوڵهەوڵ لە روویێ ئایم فەزائییەیلە
سازریاگە و گرتن گشت ئەهرام مسر کار ئەوانە‌سە نە کار ئایم.
